 Tamba ambaye ubingwa anaoshikilia unatambuliwa na Chama cha ngumi za kulipwa (TPBO) atapanda ulingoni kwenye pambano ambalo litakuwa la raundi 10.Akizungumzia pambano hilo promota Jafarri Ndame amesema siku hiyo kutakuwa na mapambano mawili ya ubingwa yote ikiwa ya raundi kumi kila moja.Pambano lingine litawakutanisha Azizi Abdallah ambaye atakuwa na kazi ya kumaliza ubishi dhidi ya Selemani Zugo, pia kutakuwa na mapambano mengine ya utangulizi.Katika mapambano ya utangulizi bondiaTasha Mjuaji atapambana na Bakari Dunda na James Kibazange atacheza na Steven Kobelo wakati Julius Kisarawe atapambana na James Marti.Bondia Shomari Mirundi atakabiliana na Shedrack Ignas na Twaha Issa atakutana na Kassim Gamboo huku Husein Gobos akicheza na Samuel Stopa wakati Iddi Mgodomi atapambana na Shomari Punzi.